A Bizottság határozata

(1992. szeptember 2.)

a szarvasmarha-embriók harmadik országokból való behozatalára vonatkozó állat-egészségügyi feltételekről és a szükséges állatorvosi bizonyítványokról

(92/471/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a 90/425/EGK irányelvvel [1] módosított, a szarvasmarhaféle háziállatok embrióinak Közösségen belüli kereskedelmét és harmadik országokból történő behozatalát szabályozó állat-egészségügyi feltételekről szóló, 1989. szeptember 25-i 89/556/EGK tanácsi irányelvre [2] és különösen annak 9. és 10. cikkére,

mivel a 91/270/EGK bizottsági határozat [3] összeállította azon harmadik országok jegyzékét, ahonnan a tagállamok szarvasmarha-embriókat hozhatnak be;

mivel a 92/452/EGK bizottsági határozat [4] összeállítja az embriógyűjtő munkacsoportok jegyzékét bizonyos harmadik országokra vonatkozóan; mivel a 92/452/EGK határozat kellő időben új információkkal egészül majd ki egyéb harmadik országokra vonatkozóan;

mivel szükség van a szarvasmarha-embriók harmadik országokból való behozatalára vonatkozó állat-egészségügyi feltételek és a szükséges állatorvosi bizonyítványok meghatározására;

mivel a Közösségbe történő kivitelre szánt embriókat begyűjtő harmadik ország illetékes hatóságai vállalták annak biztosítását, hogy az ilyen embriók gyűjtését és kezelését jóváhagyott és felügyelt embriógyűjtő munkacsoportok végzik, az ilyen embriók kielégítő egészségi állapotú állatokból származnak, az ilyen embriók tárolása és szállítása az egészségi állapotukat megóvó szabályokkal összhangban történik, továbbá e kötelezettség teljesülésének biztosítására szállításuk során az ilyen embriókat állat-egészségügyi bizonyítvány kíséri;

mivel a jegyzéken szereplő harmadik országok illetékes állat-egészségügyi hatóságai vállalták, hogy telex vagy telefax útján 24 órán belül értesítik a Bizottságot és a tagállamokat a következő betegségek előfordulásáról: keleti marhavész, ragadós száj- és körömfájás, szarvasmarhák ragadós tüdőlobja, kéknyelv betegség, epizootiás haemorrhagiás betegség, Rift-völgyi láz és fertőző hólyagos szájgyulladás, illetve értesítést küldenek az ezen betegségek bármelyike elleni vakcinázásról is;

mivel a jegyzéken szereplő harmadik országok állat-egészségügyi helyzete a szarvasmarha-embriók behozatala szempontjából kielégítő; mivel ezekben az országokban az állatorvosi szolgálatok jól strukturáltak és szervezettek;

mivel az állat-egészségügyi bizonyítványnak meg kell felelnie az adott harmadik ország állat-egészségügyi helyzetének;

mivel az e határozatban meghatározott intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

(1) A tagállamok azon szarvasmarha-embriók behozatalát engedélyezik, amelyek megfelelnek az A. melléklet I. részében szereplő állat-egészségügyi bizonyítványban meghatározott garanciáknak. Ennek a bizonyítványnak kell kísérnie az A. melléklet II. részében felsorolt harmadik országokból vagy ezen országok részeiből származó embriószállítmányokat.

(2) A tagállamok azon szarvasmarha-embriók behozatalát engedélyezik, amelyek megfelelnek a B. melléklet I. részében szereplő állat-egészségügyi bizonyítványban meghatározott garanciáknak. Ennek a bizonyítványnak kell kísérnie a B. melléklet II. részében felsorolt harmadik országokból vagy ezen országok részeiből származó embriószállítmányokat.

2. cikk

Ennek a határozatnak a tagállamok a címzettjei.

Kelt Brüsszelben, 1992. szeptember 2-án.

a Bizottság részéről

Ray MAC SHARRY

a Bizottság tagja

[1] HL L 224., 1990.8.18., 29. o.

[2] HL L 302., 1989.10.19., 1. o.

[3] HL L 134., 1991.5.29., 56. o.

[4] HL L 250., 1992.8.29., 40. o.

--------------------------------------------------

A. MELLÉKLET

I. RÉSZ

+++++ TIFF +++++

+++++ TIFF +++++

II. RÉSZ

Az A. melléklet I. részében található állat-egészségügyi bizonyítványminta használatára jogosult országok listája

Ausztria

Bosznia-Hercegovina

Kanada - Kanadának a "Brit Kolumbia Okanagan területe" néven ismert és a 88/212/EGK bizottsági határozat [1]mellékletében meghatározott része vonatkozásában a (2) bekezdés c) pontjának ii. alpontját igazolni kell.

Horvátország

Csehszlovákia

Finnország

Magyarország

Izrael

Új-Zéland

Norvégia

Lengyelország

Románia

Szlovénia

Svédország

Svájc

Amerikai Egyesült Államok

Szerbia, Montenegró és Macedónia Jugoszláv Köztársaságok

[1] HL L 95., 1988.4.13., 21. o.

--------------------------------------------------

B. MELLÉKLET

I. RÉSZ

+++++ TIFF +++++

+++++ TIFF +++++

II. RÉSZ

A B. melléklet I. részében található állat-egészségügyi bizonyítványminta használatára jogosult országok listája

Ausztrália

--------------------------------------------------